*Likumprojekts*

**Grozījumi likumā “Par mērījumu vienotību”**

Izdarīt likumā “Par mērījumu vienotību” (Latvijas Republikas Saeimas un Ministru Kabineta Ziņotājs, 1997, 7.nr.; 1998, 9.nr.; 1999, 7.nr.; 2001, 10.nr.; 2004, 13.nr.; 2006, 15.nr.; 2008, 24.nr.; 2009, 14.nr.; 2013, 97.nr.) šādus grozījumus:

 1. 10.1 pantā:

papildināt pantu ar 4.1 daļu šādā redakcijā:

“(41) Patērētāju tiesību aizsardzības centrs un muitas iestādes, veicot Eiropas Parlamenta un Padomes 2008.gada 9.jūlija regulas Nr. 765/2008, ar ko nosaka akreditācijas un tirgus uzraudzības prasības attiecībā uz produktu tirdzniecību un atceļ regulu (EEK) Nr. 339/93, 27.pantā noteiktās darbības, ir tiesīgas pieprasīt un bez maksas izņemt mērīšanas līdzekļu paraugus un organizēt to laboratorisku vai cita veida ekspertīzi.”

 izteikt panta piektās daļas 2.punktu šādā redakcijā:

“2) aizliegt vai ierobežot mērīšanas līdzekļu turpmāku laišanu un piedāvāšanu tirgū un nodošanu lietošanā vai pieprasīt, lai tie tiek atsaukti no gala lietotāja vai izņemti no tirgus.”

 izteikt panta astoto daļu šādā redakcijā:

“(8) Ja tirgū piedāvātie mērīšanas līdzekļi neatbilst normatīvajiem aktiem par metroloģiskajām prasībām mērīšanas līdzekļiem un to metroloģisko kontroli, izdevumus par ekspertīzi atlīdzina ražotājs, pilnvarotais pārstāvis vai importētājs. Izplatītājs atlīdzina izdevumus par ekspertīzi, ja neatbilstošo mērīšanas līdzekļu ražotājs, pilnvarotais pārstāvis vai importētājs nav reģistrēts Latvijā.”

papildināt pantu ar 8.1 daļu šādā redakcijā:

“(81) Izplatītājam, kas atlīdzinājis Patērētāju tiesību aizsardzības centra izdevumus par ekspertīzi, ir regresa prasījuma tiesības pret ražotāju, pilnvaroto pārstāvi vai importētāju no kura iegādāti mērīšanas līdzekļi.”

papildināt pantu ar 8.2 daļu šādā redakcijā:

“(82) Ekspertīzes izdevumi atlīdzināmi piecu dienu laikā no izdevumus apliecinoša dokumenta saņemšanas dienas. Ja attiecīgā persona atsakās segt izdevumus, Patērētāju tiesību aizsardzības centrs minētos izdevumus piedzen civilprocesuālā kārtībā.”

2. Papildināt 14.pantu ar ceturto daļu šādā redakcijā:

 “(4) Ministru kabinets izdod noteikumus par Nacionālās metroloģijas institūcijas sniegto maksas pakalpojumu cenrāža apstiprināšanu.”

3. Izteikt IX nodaļu šādā redakcijā:

“**IX nodaļa**

**Administratīvā atbildība mērījumu vienotības jomā un kompetence sodu piemērošanā**

**18.pants. Administratīvā atbildība mērījumu vienotības jomā**

(1) Par tādu mērīšanas līdzekļu lietošanu, kuriem nav veiktas atbilstības novērtēšanas procedūras saskaņā ar normatīvajiem aktiem, kas nosaka metroloģiskās prasības, izsaka brīdinājumu vai piemēro naudas sodu – fiziskajai personai no divām līdz septiņdesmit naudas soda vienībām, bet juridiskajai personai no sešām līdz trīssimt sešdesmit naudas soda vienībām.

(2) Par tādu valsts metroloģiskajai kontrolei pakļauto mērīšanas līdzekļu lietošanu, kuri nav verificēti vai kalibrēti, izsaka brīdinājumu vai piemēro naudas sodu – fiziskajai personai no divām līdz septiņdesmit naudas soda vienībām, bet juridiskajai personai no sešām līdz trīssimt sešdesmit naudas soda vienībām.

(3) Par tādu mērīšanas līdzekļu lietošanu, kuri nenodrošina mērījumu precizitātes atbilstību normatīvajos aktos noteiktajām metroloģiskajām prasībām, izsaka brīdinājumu vai piemēro naudas sodu – fiziskajai personai no divām līdz septiņdesmit naudas soda vienībām, bet juridiskajai personai no sešām līdz četrsimt divdesmit naudas soda vienībām.

(4) Par valsts metroloģiskajai kontrolei pakļauto mērīšanas līdzekļu neatbilstošu uzstādīšanu, izsaka brīdinājumu vai piemēro naudas sodu – fiziskajai personai no divām līdz septiņdesmit naudas soda vienībām, bet juridiskajai personai no sešām līdz četrsimt divdesmit naudas soda vienībām.

(5) Par valsts metroloģiskajai kontrolei pakļauto mērīšanas līdzekļu ekspluatācijas noteikumu neievērošanu un ar tiem saistīto mērīšanas procesu nepareizu izpildi, izsaka brīdinājumu vai piemēro naudas sodu – fiziskajai personai no divām līdz septiņdesmit naudas soda vienībām, bet juridiskajai personai no sešām līdz četrsimt divdesmit naudas soda vienībām.

(6) Par izplatīšanai sagatavoto fasēto preču satura daudzuma neatbilstību normatīvo aktu prasībām, izsaka brīdinājumu vai piemēro naudas sodu – fiziskajai personai no divām līdz septiņdesmit naudas soda vienībām, bet juridiskajai personai no sešām līdz piecsimt astoņdesmit naudas soda vienībām.

**19.pants.** **Kompetence sodu piemērošanā**

Administratīvo pārkāpumu procesu par šā likuma 18.pantā minētajiem pārkāpumiem veic Patērētāju tiesību aizsardzības centrs.”

4. Papildināt pārejas noteikumus ar 15.punktu šādā redakcijā:

“15. Grozījums attiecībā uz šā likuma IX nodaļas izteikšanu jaunā redakcijā stājas spēkā vienlaikus ar Administratīvo pārkāpumu procesa likumu.”

Iesniedzējs:

Ministru prezidenta biedrs,

ekonomikas ministrs A. Ašeradens

Vīza:

Valsts sekretārs J.Stinka

01.12.2016 11:21

613

Lipskis

67013292, Valdis.Lipskis@em.gov.lv